作者:亢文苑
標題:梁州・盡是些暄曉日茅簷燕雀，故意困鹽車千里驊騮。英雄肯落兒曹彀？
內容:乾坤倦客，江海扁舟，床頭金盡，壯志難酬。任飄零身寄南州，恨黃塵敝盡貂裘。看別人苫眼鋪眉，笑自己緘舌閉口，但則索向寒窗袖手藏頭。如今，更有，那屠龍計策乾生受，慢勞攘慢奔走。顧我真成喪家狗，計拙如鳩。